প্যাসকেল ল্যামি
প্যাসকেল ল্যামি (ইংরেজি: Pascal Lamy; জন্ম: ৮ এপ্রিল, ১৯৪৭) বিশ্ব বাণিজ্য সংস্থার বর্তমান মহাপরিচালক, ফরাসী রাজনৈতিক উপদেষ্টা ও ব্যবসায়ী। এছাড়াও তিনি সাবেক ইউরোপীয় বাণিজ্য কমিশনার । প্যারিসভিত্তিক বুদ্ধি-বৃত্তির চর্চার কেন্দ্রস্থল হিসেবে পরিচিত নটের ইউরোপ নামীয় প্রতিষ্ঠানের অবৈতনিক সভাপতি হিসেবেও তিনি দায়িত্ব পালন করছেন। ১৩ মে, ২০০৫ তারিখে ল্যামি প্রথম বারের মতো বিশ্ববাণিজ্য সংস্থার মহাপরিচালক হিসেবে নির্বাচিত হন। এরপর ১ সেপ্টেম্বর, ২০০৫ তারিখে চার বছর মেয়াদকালের জন্যে সংস্থার দায়িত্বভার গ্রহণ করেন। পুনরায় ৩০ এপ্রিল, ২০০৯ তারিখে বিশ্ব বাণিজ্য সংস্থার সাধারণ সভায় দ্বিতীয় মেয়াদে এ দায়িত্ব পালন করে আসছেন যা ১ সেপ্টেম্বর, ২০০৯ তারিখ থেকে কার্যকর। মহাসচিবের পাশাপাশি তিনি সংস্থার বাণিজ্য আলোচনা সম্পর্কিত কমিটিতে সভাপতিরও দায়িত্ব পালন করছেন।